****

**- ร่าง -**

**แนวทางการบริหารโครงการ**

**ยกระดับเศรษฐกิจและสังคมรายตำบลแบบบูรณาการ**

**(1 ตำบล 1 มหาวิทยาลัย)**

**สำหรับสถาบันอุดมศึกษา**

**โดย สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม**

**คำนำ**

แนวทางการบริหารโครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย) จัดทำขึ้นเพื่อให้ผู้เข้าร่วมโครงการนำไปเป็นแนวทางในการบริหารจัดการโครงการ ให้สอดคล้องกับเป้าหมายและวัตถุประสงค์ของโครงการ ประกอบด้วย รายละเอียดขั้นตอนและกระบวนการดำเนินงาน การบริหารจัดการโครงการ การติดตามและประเมินผล พร้อมทั้งการรายงานผลการดำเนินงาน รวมถึงหลักเกณฑ์และแนวปฏิบัติต่างๆ ที่เกี่ยวข้อง

สำนักงานปลัดกระทรวงการอุดมศึกษา

วิทยาศาสตร์ วิจัยและนวัตกรรม

ธันวาคม 2563

**สารบัญ**

**หน้า**

**1. หลักการและวัตถุประสงค์ 1**

**2. แนวทางการบริหารโครงการ 2**

2.1 การจ้างงาน 2

2.2 การดำเนินโครงการ/กิจกรรมตามรูปแบบกิจกรรมที่จะเข้าไปดำเนินการในพื้นที่ที่รับผิดชอบ 3

2.3 การบริหารจัดการโครงการ 3

2.3.1 ระดับ National System Integrator 3

(สำนักงานปลัดกระทรวงการอุดมศึกษาวิทยาศาสตร์ วิจัยและนวัตกรรม)

2.3.2 ระดับ Regional System Integrator 3

(สถาบันอุดมศึกษาแม่ข่าย เครือข่ายอุดมศึกษา 9 เครือข่าย)

2.3.3 ระดับ System Integrator 3

(สถาบันอุดมศึกษาที่รับผิดชอบการดำเนินการรายตำบล)

**4. การดำเนินโครงการ 4**

4.1 ขั้นตอนการปฏิบัติงาน 4

4.1.1 ขั้นตอนการดำเนินโครงการ (ภาพใหญ่) 4

4.1.2 ขั้นตอนการดำเนินงานการจ้างงาน 6

4.2 ระบบการเงิน 8

4.3 การรายงานผลการดำเนินงาน การติดตามและการประเมินผล 9

**5. คำถามที่พบบ่อย 10**

**ภาคผนวก**

**- ร่าง -**

**แนวทางการบริหารโครงการยกระดับเศรษฐกิจและสังคมรายตำบลแบบบูรณาการ**

**(1 ตำบล 1 มหาวิทยาลัย)**

**สำหรับสถาบันอุดมศึกษา**

**1. หลักการและวัตถุประสงค์**

ตามที่ คณะรัฐมนตรีมีมติเมื่อวันที่ 6 ตุลาคม 2563 เห็นชอบให้กระทรวงการอุดมศึกษา วิทยาศาสตร์ วิจัยและนวัตกรรม โดยสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรมดำเนินโครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย) ซึ่งมีวัตถุประสงค์เพื่อยกระดับเศรษฐกิจและสังคมรายตำบลแบบบูรณาการ โดยมีมหาวิทยาลัยในพื้นที่เป็นหน่วยบูรณาการโครงการ (System Integrator) การจ้างงาน การฟื้นฟูเศรษฐกิจและสังคมที่มีความครอบคลุมในประเด็นต่างๆ ตามปัญหาและความต้องการของชุมชน และการจัดทำข้อมูลขนาดใหญ่ของชุมชน (Community Big Data) โดยมีแนวทางการบริหารโครงการ ดังนี้

1) การดำเนินโครงการ/กิจกรรมตามรูปแบบกิจกรรมที่จะเข้าไปดำเนินการในพื้นที่ที่รับผิดชอบ ให้ดำเนินการโครงการในรูปแบบการบริการวิชาการ

2) ขอให้สถาบันอุดมศึกษาแม่ข่าย (เครือข่ายอุดมศึกษา 9 เครือข่าย (Regional System Integrator)) แต่งตั้งคณะกรรมการ เพื่อกำกับ ติดตาม ประเมินผลโครงการ และบูรณาการการดำเนินงานของสถาบันอุดมศึกษาภายใต้เครือข่ายที่รับผิดชอบ

3) ขอให้สถาบันอุดมศึกษาที่รับผิดชอบการดำเนินการรายตำบล (System Integrator) ดำเนินการดังนี้

3.1) แต่งตั้งผู้รับผิดชอบในระดับนโยบาย ซึ่งควรเป็นผู้บริหารระดับสูงของมหาวิทยาลัย

3.2) จัดทำโครงสร้างการบริหารระบบงานสำหรับดำเนินงานโครงการที่แสดงให้เห็นความเชื่อมโยงและความรับผิดชอบ ตั้งแต่ระดับนโยบายและระดับปฏิบัติ (คณะ ศูนย์ หน่วยต่างๆ) และควรมีหน่วยบริหารจัดการโครงการที่มีความเชี่ยวชาญในการทำงานกับชุมชนในพื้นที่ด้วย

3.3) แต่งตั้งคณะกรรมการของมหาวิทยาลัย (System Integrator) เพื่อดำเนินการกำกับดูแล ติดตาม ประเมินผลโครงการและบูรณาการการดำเนินงานในภาพรวมของมหาวิทยาลัย

4) แต่งตั้งผู้บริหารเทคโนโลยีสารสนเทศระดับสูง (Chief Information Officer : CIO) ของแต่ละมหาวิทยาลัย เพื่อทำหน้าที่ดูแลการจัดทำ Community Big Data

**2. แนวทางการบริหารโครงการ**

**แบ่งการดำเนินงานเป็น 3 ส่วน ได้แก่**

- การจ้างงาน (20 อัตรา ต่อ 1 ตำบล รวมทั้งสิ้น 60,000 อัตรา)

- การดำเนินโครงการ/กิจกรรมตามรูปแบบกิจกรรมที่จะเข้าไปดำเนินการในพื้นที่ที่รับผิดชอบ

- การบริหารจัดการโครงการ

**2.1 การจ้างงาน (20 อัตรา ต่อ 1 ตำบล รวมทั้งสิ้น 60,000 อัตรา)**

| **การจ้างงาน** | **อัตรา/ตำบล** |
| --- | --- |
| 1. การวิเคราะห์ข้อมูล (Data Analytics) จากข้อมูลที่ได้จากการจัดเก็บข้อมูลของ โครงการพัฒนาตำบลแบบบูรณาการของกระทรวงมหาดไทย) | - นักศึกษา 2 อัตรา  - บัณฑิตจบใหม่ 1 อัตรา |
| 2. การเฝ้าระวัง ประสานงานและติดตามข้อมูลสถานการณ์การระบาดของ COVID-19 และโรคระบาดใหม่ (ร่วมกับ ศบค.) | - บัณฑิตจบใหม่ 1 อัตรา  - ประชาชน 2 อัตรา |
| 3. การจัดทำข้อมูลราชการในพื้นที่เป็นข้อมูลอิเล็กทรอนิกส์ (Digitalizing Government Data) (ร่วมกับ กพร.) | - บัณฑิตจบใหม่ 2 อัตรา |
| 4. การพัฒนาสัมมาชีพและสร้างอาชีพใหม่ (การยกระดับสินค้า OTOP/อาชีพอื่นๆ) การสร้างและพัฒนา Creative Economy (การยกระดับการท่องเที่ยว) การนำองค์ความรู้ไปช่วยบริการชุมชน (Health Care/เทคโนโลยีด้านต่างๆ) และการส่งเสริมด้านสิ่งแวดล้อม/Circular Economy (การเพิ่มรายได้หมุนเวียนให้แก่ชุมชน) ให้แก่ชุมชน ตามรูปแบบกิจกรรมที่จะเข้าไปดำเนินการในพื้นที่ที่รับผิดชอบ | - นักศึกษา 2 อัตรา  - บัณฑิตจบใหม่ 2 อัตรา  - ประชาชน 1 อัตรา |
| 5. การพัฒนาทักษะอาชีพใหม่จากความหลากหลายทางชีวภาพและความหลากหลายทางวัฒนธรรมของชุมชน | - นักศึกษา 1 อัตรา  - บัณฑิตจบใหม่ 2 อัตรา  - ประชาชน 1 อัตรา |
| 6. การถ่ายทอดองค์ความรู้ เทคโนโลยี นวัตกรรม และภูมิปัญญาท้องถิ่น เพื่อการพัฒนาเศรษฐกิจและสังคมในชุมชน | - บัณฑิตจบใหม่ 2 อัตรา  - ประชาชน 1 อัตรา |

ทั้งนี้ สำหรับหลักเกณฑ์และแนวทางการคัดเลือกที่เป็นคุณสมบัติเฉพาะ สถาบันอุดมศึกษาสามารถกำหนดแนวทางการบริหารจัดการได้ตามความเหมาะสมและตามบริบทของพื้นที่ โดยอิงตามคุณสมบัติเบื้องต้นที่สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม กำหนด (รายละเอียดตามประกาศกระทรวงฯ ดังภาคผนวก.....)

**2.2 การดำเนินโครงการ/กิจกรรมตามรูปแบบกิจกรรมที่จะเข้าไปดำเนินการในพื้นที่ที่รับผิดชอบ**

ประเภทกิจกรรมที่จะเข้าไปดำเนินการในพื้นที่ (800,000 บาท ต่อตำบล)

1) การพัฒนาสัมมาชีพและสร้างอาชีพใหม่ (การยกระดับสินค้า OTOP/อาชีพอื่นๆ)

2) การสร้างและพัฒนา Creative Economy (การยกระดับการท่องเที่ยว)

3) การนำองค์ความรู้ไปช่วยบริการชุมชน (Health Care/เทคโนโลยีด้านต่างๆ)

4) การส่งเสริมด้านสิ่งแวดล้อม/Circular Economy (การเพิ่มรายได้หมุนเวียนให้แก่ชุมชน) ให้แก่ชุมชน

**2.3 การบริหารจัดการโครงการ**  
การดำเนินการโครงการฯ มีรูปแบบการบริหารจัดการแบ่งออกเป็น 3 ระดับ ได้แก่

**2.3.1 ระดับ National System Integrator (สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม)**

* บริหารจัดการดำเนินงานในภาพรวม
* กำกับ ติดตามการดำเนินงานให้เป็นไปตามเป้าประสงค์
* ประเมินผลโครงการในภาพรวม
* จัดทำ Community Big Data

**2.3.2 ระดับ Regional System Integrator (สถาบันอุดมศึกษาแม่ข่าย เครือข่ายอุดมศึกษา 9 เครือข่าย)**

* บริหารจัดการดำเนินงานในเครือข่าย
* กำกับ ติดตามการดำเนินงานในเครือข่ายให้เป็นไปตามเป้าประสงค์
* ประเมินผลโครงการในภาพเครือข่าย
* จัดทำ Community Big Data ระดับเครือข่าย

**2.3.3 ระดับ System Integrator (สถาบันอุดมศึกษาที่รับผิดชอบการดำเนินการรายตำบล)**

* ดำเนินกิจกรรมเพื่อตอบสนองเป้าประสงค์
* เชื่อมประสานการดำเนินงานในพื้นที่กับหน่วยงานอื่นๆ
* กำกับ ดูแลการจ้างงานให้เป็นไปตามเป้าประสงค์
* จัดทำรายงานและอื่นๆ ตามข้อกำหนด RSI และ NSI

**4. การดำเนินโครงการ**

**4.1 ขั้นตอนการปฏิบัติงาน**

**4.1.1 ขั้นตอนการดำเนินโครงการ (ภาพใหญ่)**

| ขั้นตอน | สป.อว. (NSI) | เครือข่าย (RSI) | มหาวิทยาลัย (USI) |
| --- | --- | --- | --- |
| เริ่มโครงการ  และเบิกจ่ายงบประมาณ งวดที่ 1 | จัดสรรงบประมาณ งวดที่ 1  (แบ่งจ่าย 50%)  เสนอ ปอว. ลงนามในบันทึกข้อตกลง (MOU) และอนุมัติจัดสรรงบประมาณ  งบประมาณค่าบริหารจัดการของ  RSI  จัดทำบันทึกข้อตกลง (MOU)  ครม. อนุมัติโครงการ |  | ลงนามในบันทึกข้อตกลง (MOU)  9 เครือข่าย/76 สถาบัน  - งบประมาณค่าบริหารจัดการของ USI  - งบประมาณดำเนินกิจกรรมรายตำบล |
| การรายงานผลการปฏิบัติงานและการใช้จ่ายงบประมาณ | จัดทำสรุปผลการปฏิบัติงาน การใช้จ่ายเงิน ปัญหาและอุปสรรค  ในภาพรวม (รายเดือน) ส่งสำนักงานบริหารหนี้สาธารณะ  **ภายในวันที่ 7 ของเดือนถัดไป**  จัดทำสรุปผลการดำเนินงานและผลการใช้จ่ายงบประมาณ เสนอ สงป. และหน่วยงานที่เกี่ยวข้อง | *แม่ข่ายสามารถเข้าถึงการรายงานผลการปฏิบัติงานและการใช้จ่ายงบประมาณประจำเดือน*  *ของตำบลในเครือข่าย ผ่านระบบ Project Based Management*  รายงานผลการปฏิบัติงานและ  การใช้จ่ายงบประมาณตามกิจกรรมของ RSI ประจำเดือน ผ่านระบบ  *Project Based Management* **ภายในวันที่ 2 ของเดือนถัดไป**  **รายเดือน** | รายงานผลการปฏิบัติงานและการใช้จ่ายงบประมาณประจำเดือน  ใน 3 หมวด (การจ้างงาน กิจกรรมรายตำบล การบริหารจัดการฯ)  ผ่านระบบ Project Based Management  **ภายในวันที่ 2 ของเดือนถัดไป** |
| จัดทำรายงานตามแผนบริหารความเสี่ยงการทุจริต ส่ง ปปท. | **รายไตรมาส** |  |
| การรายงานผลการประเมินภาพรวมตำบล | สรุปผลการดำเนินการตามตัวชี้วัดการประเมินภาพรวมตำบล | ประมวลตามตัวชี้วัดการประเมินภาพรวมตำบล ผ่านระบบ Project Based Management  **รายไตรมาส** | รายงานผลตามตัวชี้วัดการประเมินภาพรวมตำบล (14 + 14 ตัวชี้วัด 16 เป้าหมาย) ผ่านระบบ Project Based Management |
| การเบิกจ่ายงบประมาณ งวดที่ 2 | ติดตามและประเมินผล การดำเนินงานในภาพรวมของเครือข่าย รอบ 6 เดือน เสนอ สป.อว. เพื่อพิจารณาเบิกจ่ายเงินงวด 2  พิจารณาผลการดำเนินงานตาม MOU รอบ 6 เดือน และจัดทำสรุปผล  การดำเนินงาน  เสนอหน่วยงานที่เกี่ยวข้อง | **6 เดือน**  งบประมาณค่าบริหารจัดการของ  RSI  จัดสรรงบประมาณ งวดที่ 2  (50%) | ติดตาม ประเมินผล และรายงานผลการดำเนินงาน รอบ 6 เดือน ตาม MOU ผ่านระบบ Project Based Management  - งบประมาณค่าบริหารจัดการของ  USI  - งบประมาณดำเนินกิจกรรม  รายตำบล |
| ปิดโครงการและคืนเงินเหลือจ่าย | พิจารณาและสรุปผลการดำเนินงาน และผลกระทบในภาพรวม  เสนอ ครม. ปปท. สงป.  และหน่วยงานที่เกี่ยวข้อง | **12 เดือน**  - ติดตามและประเมินผล การดำเนินงานในภาพรวมของเครือข่าย รอบ 12 เดือน  - รายงานสรุปผลโครงการและผลกระทบในภาพรวมภายใต้เครือข่ายรายตำบล | - รายงานผลการดำเนินงาน รอบ 12 เดือน ตาม MOU ผ่านระบบ Project Based Management  - รายงานสรุปผลโครงการและผลกระทบรายตำบล |

**4.1.2 ขั้นตอนการดำเนินงานการจ้างงาน**

| **ขั้นตอน** | **กระทรวงแรงงาน** | **สป.อว. (NSI)** | **เครือข่าย (RSI)** | **มหาวิทยาลัย (USI)** | **ผู้ถูกจ้างงาน** |
| --- | --- | --- | --- | --- | --- |
| **การจ้างงาน** | รับเข้าระบบ Labor Platform  *สรุปข้อมูลการจ้างงานส่งกระทรวงแรงงาน* |  | *สำเนาข้อมูล*  *การจ้างงาน* | - รับสมัคร คัดเลือก  และนำส่งข้อมูลตามแบบฟอร์ม ส่งไปยัง สป.อว. ภายใน 15 ม.ค. 64 *(พร้อมทั้งสำเนาให้เครือข่าย)*  *\* ควรมีการคัดเลือกตัวสำรอง กรณีผู้ถูกจ้างตัวจริงไม่สามารถปฏิบัติงานได้ครบตามสัญญา*  - จัดทำสัญญาจ้าง  กำหนดแนวทาง/วิธีการ  การประเมินผล การตรวจรับงาน และการยกเลิกสัญญา |  |
| **การตรวจรับงาน** |  | จัดทำแบบฟอร์มรายงานและประเมินผล  *\* ม. สามารถปรับเพิ่มเติมได้* |  | สป.อว. จัดทำรายงานผลการดำเนินงานประจำเดือน  ในภาพรวมส่งหน่วยงาน  ที่เกี่ยวข้อง  ผู้ถูกจ้างงานจัดทำรายงานผลการดำเนินงานประจำเดือนส่งมหาวิทยาลัย *ภายในเวลาที่ ม. กำหนด*  สรุปผลการดำเนินงาน ส่ง สป.อว. *(พร้อมสำเนาไปยังเครือข่าย)*    สำเนารายงานผลการดำเนินงานประจำเดือน |  |
| **การจ่ายค่าจ้าง** | โอนเงินค่าจ้างไปยัง ม. ตามแผนฯ | จ่ายค่าจ้างงานรายเดือน  ค่าจ้างรายเดือนเข้าบัญชี  ผู้ถูกจ้างงาน |  |  |  |
| **กรณี ลาออกจากงานหรือยกเลิกสัญญา** |  |  | *แจ้ง ม. ล่วงหน้า อย่างน้อย 1 เดือน*  *รับสมัคร คัดเลือก ทำสัญญาจ้าง (ทดแทน) และนำส่งข้อมูลไปยัง*  *กระทรวงแรงงาน*  รับเข้าระบบ  Labor Platform  *สำเนาการเปลี่ยนแปลงข้อมูลการจ้างงาน*  *สำเนาการเปลี่ยนแปลงข้อมูลการจ้างงาน* |  |  |
| **การออกหนังสือรับรอง** |  |  |  | **ออกหนังสือรับรองการปฏิบัติงานให้กับผู้ถูกจ้างงาน**  *\* ผู้ถูกจ้างงานต้องปฏิบัติงานต่อเนื่องและผ่านการประเมินผล อย่างน้อย 6 เดือน* | **ได้รับหนังสือรับรองการปฏิบัติงาน** |
| **การฝึกอบรม (Training)** |  |  |  | **ร่วมจัดทำหลักสูตรพัฒนาทักษะ 4 modules (Digital Literacy, English Competency, Financial Literacy, Social Literacy)** | **ฝึกอบรมทักษะพื้นฐานและทักษะสำคัญต่างๆ**  *\*รายงานผลการฝึกอบรมในแบบฟอร์มรายงานผลการปฏิบัติงานด้วย* |

**4.2 ระบบการเงิน**

การเบิกจ่ายงบประมาณให้เป็นไปตามระเบียบสำนักนายกรัฐมนตรี ว่าด้วยการดำเนินการตามแผนงานหรือโครงการภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 และหนังสือกระทรวงการคลัง ด่วนที่สุด ที่ กค 0402.2/ว75 ลงวันที่ 24 เมษายน 2563 โดยให้มหาวิทยาลัยเปิดบัญชีธนาคารกรุงไทย ชื่อบัญชี “ชื่อหน่วยงาน (โครงการเงินกู้เพื่อแก้ไขปัญหา COVID-19)”

งบดำเนินการรายตำบล (800,000.-) ต้องไม่ใช่การลงทุน/การซื้อครุภัณฑ์/และกิจกรรมที่ไม่ชัดว่าเป็นประโยชน์ต่อชุมชน

ตัวอย่างกิจกรรมที่สามารถใช้งบประมาณและไม่สามารถใช้งบประมาณ เช่น

|  |  |
| --- | --- |
| **กิจกรรมที่สามารถใช้จ่ายงบประมาณ** | **กิจกรรมที่ไม่สามารถใช้จ่ายงบประมาณ** |
| 1. ค่าเบี้ยเลี้ยงในการลงพื้นที่  2. ค่าเดินทาง  3. ค่าที่พัก  4. ค่าวิทยากร  5. ค่าวัสดุใช้สอย  6. ค่าพัฒนาผลิตภัณฑ์ต้นแบบ  7. ค่าจ้างผลิตผลิตภัณฑ์ต้นแบบ  8. ค่าใช้ห้องปฏิบัติการ/โรงงานต้นแบบ  9. ค่าที่ปรึกษารายครั้ง/รายกิจกรรม  10. ค่าใช้จ่ายในกระบวนการถ่ายทอดเทคโนโลยี นวัตกรรมสู่ชุมชน  เป็นต้น | 1. ซื้อครุภัณฑ์  2. ลงทุนในโครงสร้างพื้นฐาน  3. ค่าจ้างบุคลากร (อยู่ในงบการจ้างงานแล้ว)  4. ค่าตอบแทนรายเดือนของผู้ปฏิบัติงาน (เช่น ผู้บริหารโครงการ หัวหน้าโครงการ นักวิจัย ที่ ปรึกษา เป็นต้น)  5. ค่าธรรมเนียมต่างๆ ของมหาวิทยาลัย |

หมายเหตุ : 1. หนังสือคณะกรรมการกลั่นกรองการใช้จ่ายเงิน สำนักงานสภาพัฒนาเศรษฐกิจและสังคม แห่งชาติ ด่วนที่สุด ที่ นร 1106/(คกง.) 325 ลงวันที่ 6 ตุลาคม 2563 และที่แก้ไขเพิ่มเติม

2. หนังสือสำนักเลขาธิการคณะรัฐมนตรี ด่วนที่สุด ที่ นร 0505/31641 ลงวันที่ 8 ตุลาคม 2563 3. หนังสือกระทรวงการคลัง ด่วนที่สุด ที่ กค 0402.2/ว75 ลงวันที่ 24 เมษายน 2563

4. ระเบียบสำนักนายกรัฐมนตรี ว่าด้วยการดำเนินการตามแผนงานหรือโครงการภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563

5. อัตราค่าใช้จ่ายในการดำเนินการเบิกจ่ายตามระเบียบกระทรวงการคลัง กฎ/ระเบียบที่เกี่ยวข้อง

6. การจัดซื้อจัดจ้างต้องเป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560

**4.3 การติดตาม การประเมินผล และการรายงานผลการดำเนินงาน**

| **รอบระยะเวลา** | **เครือข่าย (RSI)** | **มหาวิทยาลัย (USI)** |
| --- | --- | --- |
| รายเดือน | 1. รายงานผลการปฏิบัติงานและการใช้จ่ายงบประมาณ  - การบริหารจัดการของ Regional System Integrator (เครือข่าย) | 1. รายงานผลการปฏิบัติงานและการใช้จ่ายงบประมาณ  1.1 การจ้างงาน (รายตำบล)  1.2 กิจกรรมที่เข้าไปดำเนินการในพื้นที่ที่รับผิดชอบ (รายตำบล)  1.3 การบริหารจัดการโครงการของ System Integrator (มหาวิทยาลัย) |
| รายไตรมาส  (3, 6, 9, 12 เดือน) | 1. รายงานผลการปฏิบัติงานและการใช้จ่ายงบประมาณ  - การบริหารจัดการของ Regional System Integrator (เครือข่าย)  2. การประเมินภาพรวมตำบลในระดับ RSI (4 ตัวชี้วัด 16 เป้าหมาย) | 1. รายงานผลการปฏิบัติงานและการใช้จ่ายงบประมาณ  1.1 การจ้างงาน (รายตำบล)  1.2 กิจกรรมที่เข้าไปดำเนินการในพื้นที่ที่รับผิดชอบ (รายตำบล)  1.3 การบริหารจัดการโครงการของ System Integrator (มหาวิทยาลัย)  2. การประเมินภาพรวมตำบล (14 + 14ตัวชี้วัด 16 เป้าหมาย) |
| รอบ 6 เดือน  (เพื่อเบิกจ่ายงบประมาณ งวดที่ 2) | รายงานการประเมินผลการดำเนินงานตาม MOU รอบ 6 เดือน ในภาพรวมของเครือข่าย เสนอ สป.อว. เพื่อพิจารณาเบิกจ่ายเงินงวด 2 | รายงานผลการดำเนินงาน รอบ 6 เดือน ตาม MOU |
| รอบ 12 เดือน  (เพื่อสรุปผลและปิดโครงการ) | 1. รายงานการประเมินผลการดำเนินงานตาม MOU รอบ 12 เดือน ในภาพรวมของเครือข่าย  2. รายงานสรุปผลโครงการและผลกระทบในภาพรวมภายใต้เครือข่ายรายตำบล | 1. รายงานผลการดำเนินงาน รอบ 12 เดือน ตาม MOU  2. รายงานสรุปผลโครงการและผลกระทบ รายตำบล |

**หมายเหตุ** 1. รายงานผ่านระบบ Project Based Management (ภายในวันที่ 2 ของเดือนถัดไป)

2. มหาวิทยาลัย (USI) กำกับ ติดตาม และประเมินผลการดำเนินงานของตำบล โดยรายงานผ่านระบบ Project Based Management

3. เครือข่าย (RSI) กำกับ ติดตาม และประเมินผลการดำเนินงานของตำบลในภาพรวมพื้นที่เครือข่าย โดยร่วมกับมหาวิทยาลัยในเครือข่ายและมหาวิทยาลัยที่เข้ามาทำงานตำบลในพื้นที่เครือข่าย

4. สป.อว. (NSI) จะประมวลผลการดำเนินงานการบริหารจัดการของเครือข่าย (RSI) และมหาวิทยาลัย (USI) ผ่านระบบ Project Based Management

**5. คำถามที่พบบ่อย (FAQs)**

1)Q : การดำเนินโครงการ/กิจกรรมตามรูปแบบกิจกรรมที่จะเข้าไปดำเนินการในพื้นที่ ที่รับผิดชอบ สามารถทำเป็นโครงการวิจัยได้หรือไม่

A : ไม่สามารถดำเนินงานในรูปแบบโครงการวิจัยได้ แต่ต้องเป็นการดำเนินการในลักษณะการบริการวิชาการ

2) Q : สามารถใช้งบประมาณในการจัดซื้อครุภัณฑ์ได้หรือไม่

A : ไม่ได้ เนื่องจากเป็นไปตามมติ ครม. ที่กำหนดหลักการไม่ให้ อว. นำกรอบวงเงินของโครงการฯ ไปดำเนินการจัดซื้อครุภัณฑ์และสิ่งก่อสร้าง

3) Q : มหาวิทยาลัยสามารถกำหนดคุณสมบัติ หลักเกณฑ์ การคัดเลือก และการประเมินผลงานของผู้ถูกจ้างได้เองหรือไม่

A : มหาวิทยาลัยสามารถกำหนดแนวทางการบริหารจัดการได้ตามความเหมาะสมและตามบริบทของพื้นที่ โดยอิงตามคุณสมบัติเบื้องต้นที่ สป.อว. กำหนด

4) Q : ผู้ที่เคยถูกจ้างในโครงการ อว. จ้างงาน ระยะที่ 1 และ 2 สามารถเข้าร่วมโครงการฯ ได้หรือไม่

A : ผู้ที่เคยถูกจ้างสามารถสมัครเข้าร่วมโครงการฯ ได้ โดยจะต้องเข้าสู่กระบวนการคัดเลือกใหม่ตามหลักเกณฑ์ที่มหาวิทยาลัยกำหนด

5) Q : มหาวิทยาลัยสามารถจ้างงานประชาชน บัณฑิต และนักศึกษา ที่อยู่นอกพื้นที่ที่รับผิดชอบได้หรือไม่

A : มหาวิทยาลัยสามารถบริหารจัดการได้ตามความเหมาะสม แต่ขอให้คำนึงถึงศักยภาพของบุคคลในพื้นที่เป็นลำดับแรก

6) Q : มหาวิทยาลัยสามารถจ้างงานชาวต่างชาติได้หรือไม่

A : มหาวิทยาลัยไม่สามารถจ้างงานชาวต่างชาติได้

**ภาคผนวก**

1. (ร่าง) ประกาศกระทรวงการอุดมศึกษา วิทยาศาสตร์ วิจัยและนวัตกรรม เรื่อง หลักเกณฑ์และวิธีการดำเนินการการจ้างงาน โครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย)

2. กฎ ระเบียบ มติ ครม. และเอกสารที่เกี่ยวข้อง

3. (ตัวอย่าง) ขอบเขตของงานและเงื่อนไขการจ้างงาน ข้อตกลงจ้าง และแบบรายงานการปฏิบัติงานของผู้ถูกจ้าง

**(ร่าง)**

**ประกาศกระทรวงการอุดมศึกษา วิทยาศาสตร์ วิจัยและนวัตกรรม**

**เรื่อง หลักเกณฑ์และวิธีการดำเนินการการจ้างงาน**

**โครงการยกระดับเศรษฐกิจและสังคมรายตำบลแบบบูรณาการ**

**(1 ตำบล 1 มหาวิทยาลัย)**

**ประกาศกระทรวงการอุดมศึกษา วิทยาศาสตร์ วิจัยและนวัตกรรม**

**-ร่าง-**

**เรื่อง หลักเกณฑ์และวิธีการดำเนินการการจ้างงาน**

**โครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย)**

ด้วยกระทรวงการอุดมศึกษา วิทยาศาสตร์ วิจัยและนวัตกรรม (อว.) ได้ดำเนินโครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย) ตามมติคณะรัฐมนตรี เมื่อวันที่ 6 ตุลาคม พ.ศ. 2563 โดยมีวัตถุประสงค์เพื่อยกระดับเศรษฐกิจและสังคมรายตำบลแบบบูรณาการ เกิดการจ้างงานประชาชนทั่วไป บัณฑิตจบใหม่ และนักศึกษา ให้มีงานทำและฟื้นฟูเศรษฐกิจชุมชน และเกิดการพัฒนาตามปัญหาและความต้องการของชุมชน ดังนั้น เพื่อให้การสนับสนุนการดำเนินโครงการดังกล่าวเป็นไปด้วยความโปร่งใส ชัดเจน จึงกำหนดหลักเกณฑ์ และวิธีการดำเนินการจ้างงาน ดังต่อไปนี้

**1. หลักเกณฑ์ในการคัดเลือก**

1.1 ประชาชน เป็นประชาชนที่อยู่ในพื้นที่ หรือพื้นที่ใกล้เคียง ที่ว่างงาน และไม่ได้รับค่าตอบแทน ค่าจ้าง จากหน่วยงานอื่นของภาครัฐและภาคเอกชน และไม่ได้รับความช่วยเหลือในการจ้างงานจากภาครัฐที่ให้การช่วยเหลืออยู่

1.2 บัณฑิตจบใหม่ เป็นบัณฑิตที่สำเร็จการศึกษาไม่เกิน 3 ปี และมีความรู้ ความสามารถที่ตรงต่อภารกิจในการปฏิบัติงาน ที่ว่างงาน และไม่ได้รับค่าตอบแทน ค่าจ้าง จากหน่วยงานอื่นของภาครัฐและภาคเอกชน และไม่ได้รับความช่วยเหลือในการจ้างงานจากภาครัฐที่ให้การช่วยเหลืออยู่

1.3 นักศึกษา เป็นนักศึกษาหรือผู้ที่อยู่ระหว่างการศึกษาในระดับอุดมศึกษา อาชีวศึกษา จากสถาบันการศึกษาต่างๆ และมีความรู้ความสามารถที่ตรงต่อภารกิจในการปฏิบัติงาน ที่ว่างงาน และไม่ได้รับค่าตอบแทน ค่าจ้าง จากหน่วยงานอื่นของภาครัฐและภาคเอกชน และไม่ได้รับความช่วยเหลือในการจ้างงานจากภาครัฐที่ให้การช่วยเหลืออยู่

1.4 มีคุณสมบัติเหมาะสมตามที่มหาวิทยาลัยกำหนด

**2. วิธีการดำเนินการ**

2.1 สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)จัดทำข้อตกลงกับหน่วยงานจ้างงาน ในการดำเนินการและผลที่คาดว่าจะได้รับ

2.2 การดำเนินการของมหาวิทยาลัย

(1) ประกาศคุณสมบัติ ภาระงาน และผลงานที่คาดว่าจะได้รับ ของผู้ที่จะได้รับการจ้างงาน และจัดตั้งกรรมการพิจารณาคัดเลือก

(2) รับสมัครและคัดเลือกบุคลากรตามอัตราที่ได้รับจัดสรร โดยให้สอดคล้องกับภาระงานที่จะมอบหมาย

(3) จัดทำสัญญาจ้างระหว่างหน่วยงานและผู้ที่ได้รับการจ้างงาน

(4) จัดทำรายละเอียดภาระหน้าที่ของผู้ที่ได้รับการจ้างงาน

(5) เมื่อเริ่มต้นโครงการให้นำส่งข้อมูลการจ้างงานมายัง สป.อว. เพื่อรวมรวมและสรุปส่งไปยังแพลตฟอร์มแรงงาน (Labor Platform) ของกระทรวงแรงงาน กรณี มีผู้ถูกจ้างงานลาออกหรือยกเลิกสัญญา มีการจัดจ้างทดแทนให้แจ้งไปยังกระทรวงแรงงาน โดยสำเนาข้อมูลมายัง สป.อว. ด้วย

/(6) ให้คำปรึกษา...

(6) ให้คำปรึกษาแนะนำในการทำงานของผู้ที่ได้รับการจ้างงานระหว่างปฏิบัติงาน

(7) กำกับ ติดตามและประเมินผลผู้ได้รับการจ้างงาน และเบิกจ่ายงบประมาณค่าจ้างให้แก่ผู้ที่ได้รับการจ้างงานตามอัตราที่กำหนด ดังนี้

(7.1) ประชาชน ในอัตรา 9,000 บาท ต่อเดือน เป็นเวลา 12 เดือน

(7.2) บัณฑิตจบใหม่ ในอัตรา 15,000 บาท ต่อเดือน เป็นเวลา 12 เดือน

(7.3) นักศึกษา ในอัตรา 5,000 บาท ต่อเดือน เป็นเวลา 12 เดือน

(8) จัดฝึกอบรม/กิจกรรมการพัฒนาทักษะอาชีพใหม่จากความหลากหลายทางชีวภาพและความหลากหลายทางวัฒนธรรมของชุมชน รวมถึงทักษะด้าน Digital Literacy, English Competency, Financial Literacy, Social Literacy

(9) รายงานผลปฏิบัติงานแก่ สป.อว. รายเดือน รายไตรมาส และเมื่อสิ้นสุดโครงการ

กรณีการรับสมัคร การคัดเลือก การประเมินผล การตรวจรับงาน และเงื่อนไขอื่นๆ ในการจ้างงานการจัดทำข้อมูลราชการในพื้นที่เป็นข้อมูลอิเล็กทรอนิกส์ (Digitalizing Government Data) ของหน่วยงานภาครัฐ ให้เป็นไปตามข้อตกลงระหว่างมหาวิทยาลัยและหน่วยงานผู้ใช้ที่ประสงค์รับผู้ถูกจ้างงานไปปฏิบัติงาน

2.3 การดำเนินการของผู้ที่ได้รับการจ้างงาน

(1) ปฏิบัติหน้าที่ตามสัญญาจ้างและภารกิจที่ได้รับมอบหมาย

(2) รายงานผลการปฏิบัติงานต่อสถาบันอุดมศึกษาทุกเดือน

(3) กรณี มีความประสงค์ลาออกขอให้แจ้งไปยังหน่วยงาน/มหาวิทยาลัย ล่วงหน้า อย่างน้อย 1 เดือน

**3. ผลสัมฤทธิ์ที่คาดหวังของโครงการ**

3.1 เกิดการจ้างงานตามภารกิจและตามกิจกรรมเพื่อยกระดับเศรษฐกิจและสังคมรายตำบล ตามบริบทและความต้องการของตำบลนั้นๆ อย่างน้อยในพื้นที่ 3,000 ตำบล (ไม่น้อยกว่า 60,000 อัตรา)

3.2 เกิดการพัฒนาและยกระดับทักษะการประกอบอาชีพแก่ประชาชนทั่วไป บัณฑิตจบใหม่ นักศึกษา รวมถึงเกิดการถ่ายโอนองค์ความรู้และทักษะด้านการประกอบอาชีพไปสู่ตำบล

ทั้งนี้ หากมีข้อสงสัยประการใด โปรดสอบถามเพิ่มเติมได้ที่ สำนักงานบริหารโครงการ ตามนโยบาย สป.อว. โทรศัพท์ 02-610-5330 และ 02-610-5331

หลักเกณฑ์นี้ให้ใช้บังคับ ตั้งแต่วันที่ ธันวาคม 2563 เป็นต้นไป

(**ศาสตราจารย์พิเศษ เอนก เหล่าธรรมทัศน์**)

รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม

**กฎ ระเบียบ มติ ครม. และเอกสารที่เกี่ยวข้อง**

**กฎ ระเบียบ มติ ครม. และเอกสารที่เกี่ยวข้อง**

1. หนังสือคณะกรรมการกลั่นกรองการใช้จ่ายเงิน สำนักงานสภาพัฒนาเศรษฐกิจและสังคม แห่งชาติ ด่วนที่สุด ที่ นร 1106/(คกง.) 325 ลงวันที่ 6 ตุลาคม 2563 และที่แก้ไขเพิ่มเติม

2. หนังสือสำนักเลขาธิการคณะรัฐมนตรี ด่วนที่สุด ที่ นร 0505/31641 ลงวันที่ 8 ตุลาคม 2563

3. หนังสือกระทรวงการคลัง ด่วนที่สุด ที่ กค 0402.2/ว75 ลงวันที่ 24 เมษายน 2563

4. ระเบียบสำนักนายกรัฐมนตรี ว่าด้วยการดำเนินการตามแผนงานหรือโครงการภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563

5. ระเบียบกระทรวงการคลังว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนำเงินส่งคลัง พ.ศ. 2562

6. ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560

****

**Scan เพื่อ Download เอกสาร**

**(ตัวอย่าง)**

**ขอบเขตของงานและเงื่อนไขการจ้างงาน ข้อตกลงจ้าง และ**

**แบบรายงานการปฏิบัติงานของผู้ถูกจ้าง**

**- ตัวอย่าง -**

**ขอบเขตของงานและเงื่อนไขการจ้างงาน**

**โครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย)**

**1. ความเป็นมา**

มติคณะรัฐมนตรีเมื่อวันที่ 6 ตุลาคม 2563 เห็นชอบให้กระทรวงการอุดมศึกษา วิทยาศาสตร์ วิจัยและนวัตกรรม โดยสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรมดำเนินโครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย) ซึ่งมีวัตถุประสงค์เพื่อยกระดับเศรษฐกิจและสังคมรายตำบลแบบบูรณาการ โดยมีมหาวิทยาลัยในพื้นที่เป็นหน่วยบูรณาการโครงการ (System Integrator) และจ้างนักศึกษา บัณฑิตจบใหม่ และประชาชนทั่วไป จำนวน 60,000 อัตรา เพื่อร่วมพัฒนาพื้นที่ ฟื้นฟูเศรษฐกิจและสังคมที่มีความครอบคลุมในประเด็นต่างๆ ตามปัญหาและความต้องการของชุมชน

**2. วัตถุประสงค์**

1)เพื่อยกระดับเศรษฐกิจและสังคมรายตำบลแบบบูรณาการ โดยมีมหาวิทยาลัยในพื้นที่เป็น System Integrator

2) เพื่อให้เกิดการจ้างงานประชาชนทั่วไป บัณฑิตจบใหม่ และนักศึกษา ให้มีงานทำและฟื้นฟูเศรษฐกิจชุมชน

3) เพื่อให้เกิดการพัฒนาทักษะในการเสริมสร้างอาชีพใหม่ในชุมชน

4) เพื่อให้เกิดการจัดทำข้อมูลขนาดใหญ่ของชุมชน (Community Big Data)

**3. คุณสมบัติของผู้รับจ้าง**

**3.1** **ผู้สมัครต้องมีคุณสมบัติทั่วไปและไม่มีลักษณะต้องห้าม** ดังนี้

**(1) คุณสมบัติทั่วไป**

1. มีสัญชาติไทย
2. เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข

**(2) ลักษณะที่ไม่อยู่ในเงื่อนไขการจ้าง**

1. เป็นผู้ดำรงตำแหน่งข้าราชการการเมือง
2. เป็นคนวิกลจริตหรือจิตฟั่นเฟือนไม่สมประกอบ เป็นคนเสมือนไร้ความสามารถหรือโรคที่ต้องห้ามตามที่กฎ ก.พ. กำหนด
3. เป็นผู้อยู่ในระหว่างถูกสั่งพักราชการ หรือถูกสั่งให้ออกจากราชการไว้ก่อน
4. เป็นผู้บกพร่องในศีลธรรมอันดี
5. เป็นกรรมการบริหารพรรคการเมืองหรือเจ้าหน้าที่ในพรรคการเมือง
6. เป็นบุคคลล้มละลาย
7. เคยถูกจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
8. เคยถูกลงโทษให้ออก ปลดออก หรือไล่ออกจากรัฐวิสาหกิจ องค์การมหาชน หรือหน่วยงานอื่นของรัฐ
9. เคยถูกลงโทษให้ออก ปลดออก หรือไล่ออกเพราะกระทำผิดวินัย

10) เป็นผู้เคยกระทำการทุจริตในการสอบเข้ารับราชการหรือเข้าปฏิบัติงานในหน่วยงานของรัฐ

สำหรับพระภิกษุหรือสามเณรไม่สามารถสมัครเข้ารับการคัดเลือกการจ้างงาน ตามหนังสือ กรมสารบรรณคณะรัฐมนตรี ฝ่ายบริหาร ที่ นว 89/2501 ลงวันที่ 27 มิถุนายน 2501 และตามความในข้อ 5 ของคำสั่งมหาเถรสมาคม ลงวันที่ 17 มีนาคม 2538

**(3) คุณสมบัติเฉพาะตำแหน่ง**

1) ประชาชน เป็นที่อยู่ในพื้นที่ หรือพื้นที่ใกล้เคียง ที่ว่างงาน และไม่ได้รับค่าตอบแทน ค่าจ้าง จากหน่วยงานอื่นของภาครัฐและภาคเอกชน และไม่ได้รับความช่วยเหลือในการจ้างงานจากภาครัฐที่ให้การช่วยเหลืออยู่

2) บัณฑิตจบใหม่ เป็นบัณฑิตที่สำเร็จการศึกษาไม่เกิน 3 ปี และมีความรู้ ความสามารถที่ตรงต่อภารกิจในการปฏิบัติงาน ที่ว่างงาน และไม่ได้รับค่าตอบแทน ค่าจ้าง จากหน่วยงานอื่นของภาครัฐและภาคเอกชน และไม่ได้รับความช่วยเหลือในการจ้างงานจากภาครัฐที่ให้การช่วยเหลืออยู่

3) นักศึกษา เป็นนักศึกษาหรือผู้ที่อยู่ระหว่างการศึกษาในระดับอุดมศึกษา อาชีวศึกษา จากสถาบันการศึกษาต่างๆ และมีความรู้ความสามารถที่ตรงต่อภารกิจในการปฏิบัติงาน ที่ว่างงาน และไม่ได้รับค่าตอบแทน ค่าจ้าง จากหน่วยงานอื่นของภาครัฐและภาคเอกชน และไม่ได้รับความช่วยเหลือในการจ้างงานจากภาครัฐที่ให้การช่วยเหลืออยู่

**4. ขอบเขตและลักษณะของงานที่จ้าง**

**4.1 พื้นที่ดำเนินโครงการ จำนวน ตำบล ดังนี้**

|  |  |  |  |
| --- | --- | --- | --- |
| **ลำดับ** | **จังหวัด** | **อำเภอ** | **ตำบล** |
|  |  |  |  |
|  |  |  |  |

**4.2 ขอบเขตและลักษณะของงาน**

*ระบุขอบเขตและลักษณะของงานที่ต้องการให้ผู้ถูกจ้างปฏิบัติเป็นรายเดือนโดยละเอียด โดยต้องสอดคล้องกับวัตถุประสงค์ของการจ้างงานในแต่ละประเภท (ผู้ว่าจ้างเป็นผู้กำหนด)*

**4.3 เงื่อนไขทั่วไป**

1) ผู้รับจ้างจะต้องปฏิบัติตามคำสั่ง ระเบียบ ข้อบังคับ ของผู้ว่าจ้าง

2) ถ้าผู้รับจ้างมีความประสงค์จะยกเลิกการจ้าง

(1) ผู้รับจ้างจะต้องแจ้งเป็นลายลักษณ์อักษรให้แก่ผู้ว่าจ้าง ไม่น้อยกว่า วัน เว้นแต่ผู้ว่าจ้าง เห็นสมควรและได้อนุญาตให้ยกเลิกการจ้างได้

(2) ในแต่ละเดือน ถ้าผู้รับจ้างไม่มาปฏิบัติงานต่อเนื่องเกิน วัน ผู้ว่าจ้างจะทบทวนการจ้างปฏิบัติงานและยกเลิกสัญญาจ้างหรือข้อตกลง

3) ถ้าผู้รับจ้างไม่ปฏิบัติตามเงื่อนไขการจ้างข้อหนึ่งข้อใด และเป็นเหตุให้งานราชการเสียหาย ผู้ว่าจ้าง หรือผู้ที่ได้รับมอบหมายหรือผู้ควบคุม สามารถยกเลิกการจ้างได้หรือคิดค่าเสียหายที่เกิดขึ้นแก่ผู้รับจ้างตามความเป็นจริงหรือตามที่ผู้ว่าจ้าง หรือผู้ที่ได้รับมอบหมายหรือผู้ควบคุมพิจารณา

**5. ระยะเวลาการจ้าง**

ตั้งแต่เดือนมกราคม 2564 – 31 ธันวาคม 2564

**6. อัตราค่าจ้างและการจ่ายเงิน**

**6.1 อัตราค่าจ้าง**

1) ประชาชน ในอัตรา 9,000 บาท ต่อเดือน

2) บัณฑิตจบใหม่ ในอัตรา 15,000 บาท ต่อเดือน

3) นักศึกษา ในอัตรา 5,000 บาท ต่อเดือน

**6.2 การจ่ายเงิน**

*ระบุวิธีและขั้นตอนการจ่ายเงินค่าจ้างโดยละเอียด*

*ตัวอย่างเช่น “การจ่ายเงินค่าจ้างประจำเดือน กำหนดจ่ายเงินเป็นงวด ๆ งวดละหนึ่งเดือน ตามเดือนแห่งปีปฏิทิน โดยจะจ่ายให้เมื่อผู้รับจ้างได้ทำงานที่รับจ้างตามข้อกำหนดในสัญญาและคณะกรรมการผู้ตรวจรับพัสดุได้ตรวจรับมอบงานจ้างเรียบร้อยแล้ว”*

**7. รายละเอียดการส่งมอบ**

*7.1 ผู้รับจ้างจะต้องปฏิบัติงานตามที่กำหนดไว้ในสัญญาหรือข้อตกลงให้แล้วเสร็จตามเวลาที่ผู้ว่าจ้างหรือ ผู้ที่ได้รับมอบหมายจากผู้ว่าจ้างกำหนด*

*7.2 ผู้รับจ้างจะต้องส่งมอบงานเป็นรายเดือนตั้งแต่เดือนมกราคม 2564 ถึงเดือนธันวาคม 2564 ณ พื้นที่ตำบลของจังหวัดที่ตนปฏิบัติงาน*

*7.3 ผู้รับจ้างต้องรายงานผลการปฏิบัติงานที่ได้รับมอบจากผู้ว่าจ้าง จำนวน ชุด พร้อมหลักฐานเอกสารที่เกี่ยวข้องกับการปฏิบัติงานเพื่อใช้ประกอบการตรวจรับ*

**8. หลักเกณฑ์และวิธีการคัดเลือก**

*ระบุหลักเกณฑ์และวิธีการคัดเลือก (ผู้ว่าจ้างเป็นผู้กำหนด)*

**9. เงื่อนไขอื่น ๆ**

*ในระหว่างปฏิบัติงาน ถ้าผู้รับจ้างได้กระทำการใดๆ อันเป็นการละเมิดต่อบุคคล หรือทรัพย์สินของผู้อื่น ผู้รับจ้างจะต้องรับผิดในบรรดาความเสียหายที่ได้กระทำขึ้นนั้นด้วยตนเอง*

*ทั้งนี้ การจ้างดำเนินงานครั้งนี้ ไม่ถือเป็นการจ้างลูกจ้างของส่วนราชการและไม่ถือเป็นการจ้างแรงงาน ที่ผู้ว่าจ้างกับผู้รับจ้างจะมีนิติสัมพันธ์ในฐานะ “นายจ้าง....ลูกจ้าง”ตามประมวลกฎหมายแพ่งและพาณิชย์*

**หมายเหตุ : มหาวิทยาลัยสามารถปรับเปลี่ยนเพิ่มเติมรายละเอียดได้ตามความเหมาะสม**

**- ตัวอย่าง -**

**ข้อตกลงจ้าง**

**เลขที่**

ข้อตกลงฉบับนี้ทำขึ้น ณ เมื่อวันที่ *(ลงวันที่ทำสัญญา)* ระหว่าง *(หน่วยงาน)*

โดย *(ผู้มีอำนาจ)* ตำแหน่ง

ซึ่งต่อไปในสัญญานี้ เรียกว่า “ผู้ว่าจ้าง” ฝ่ายหนึ่ง กับ

อยู่บ้านเลขที่ หมู่ที่ ตำบล/แขวง อำเภอ/เขต

จังหวัดซึ่งต่อไปในข้อตกลงนี้เรียกว่า “ผู้รับจ้าง” อีกฝ่ายหนึ่ง ทั้งสองฝ่ายได้ตกลงกัน

มีข้อความดังต่อไปนี้

**ข้อ 1** ข้อตกลงนี้เริ่มมีผลบังคับใช้ตั้งแต่วันที่ เป็นต้นไป

**ข้อ 2** ผู้ว่าจ้างตกลงจ้าง และผู้รับจ้างตกลงรับจ้างปฏิบัติงาน ณ

ตั้งแต่เดือน ถึงเดือน

รวม เดือน ตามรายละเอียดและเอกสารแนบท้ายข้อตกลง

**ข้อ 3** เอกสารแนบท้ายข้อตกลงจ้างดังต่อไปนี้ให้ถือเป็นส่วนหนึ่งของข้อตกลงจ้างนี้

3.1 ผนวก 1 ขอบเขตของงานและเงื่อนไขการจ้าง จำนวน หน้า

3.2 ผนวก 2 ใบเสนอราคาและอื่น ๆ จำนวน หน้า

ความใดในเอกสารแนบท้ายข้อตกลงจ้างที่ขัดแย้งกับข้อความในข้อตกลงจ้างนี้ ให้ใช้ข้อความ  
ในข้อตกลงจ้างนี้บังคับ และในกรณีที่เอกสารแนบท้ายข้อตกลงจ้างขัดแย้งกันเอง ผู้รับจ้างจะต้องปฏิบัติตาม  
คำวินิจฉัยของผู้ว่าจ้าง ทั้งนี้ โดยผู้รับจ้างไม่มีสิทธิเรียกร้องค่าเสียหายหรือค่าใช้จ่ายใด ๆ ทั้งสิ้น

**ข้อ 4** ผู้รับจ้างต้องมาปฏิบัติงานตามสัญญาด้วยตนเอง โดยต้องมาบันทึกเวลาที่มารับจ้างในแต่ละวัน และเวลากลับเมื่อทำงานจ้างในวันนั้นๆ เสร็จสิ้นด้วยตนเองทุกครั้ง ในกรณีที่ผู้รับจ้างไม่สามารถมาปฏิบัติงานด้วยตนเองได้ในวันใด ผู้รับจ้างจะจัดให้มีบุคคลอื่นมาทำงานแทนในวันนั้นๆไม่ได้ เนื่องจากงานของผู้รับจ้าง เป็นงานที่ต้องใช้ความรู้ ความสามารถเป็นการเฉพาะตัว และจะต้องไม่เอางานทั้งหมดหรือส่วนหนึ่งส่วนใด  
แห่งสัญญานี้ไปจ้างช่วงอีกต่อหนึ่ง

**ข้อ 5** ผู้ว่าจ้างตกลงจ่ายค่าจ้าง และผู้รับจ้างตกลงรับค่าจ้าง ตั้งแต่เดือน ถึงเดือน รวม เดือน ในอัตราค่าจ้างเดือนละ บาท ( ) เป็นเงิน บาท ( ) ซึ่งได้รวมค่าใช้จ่ายทั้งปวงด้วยแล้ว และจะจ่ายให้เมื่อผู้รับจ้างได้ปฏิบัติงานครบระยะเวลาในแต่ละเดือน โดยผู้รับจ้างจะต้องส่งมอบงานประจำเดือนทุกวันสุดท้ายของเดือนตามปีปฏิทิน (กรณีตรงกับวันหยุดราชการให้ส่งมอบงานในวันทำการถัดไป) ยกเว้นเดือนกันยายนให้ส่งมอบงานในวันทำการสุดท้ายของเดือน และคณะกรรมการตรวจรับพัสดุหรือผู้แทนของผู้ว่าจ้างได้ตรวจรับมอบงานจ้างดังกล่าวเรียบร้อยแล้ว

หากเดือนแรกและเดือนสุดท้ายมีการปฏิบัติงานไม่เต็มเดือนปฏิทิน ให้คิดค่าจ้างเหมาเป็นรายวันเฉพาะวันที่ปฏิบัติงาน ในอัตราวันละบาท ( )

/ข้อ ๖...

- ๒ -

**ข้อ 6** ในระหว่างที่ผู้รับจ้างปฏิบัติงานตามข้อตกลงจ้างนี้ หากผู้ว่าจ้างเห็นว่าผู้รับจ้างไม่มาทำงาน  
ที่จ้างตามสัญญา ผู้ว่าจ้างมีสิทธิหักค่าจ้างเหมารายเดือนของเดือนนั้นๆ เป็นรายวัน วันละ บาท   
( ) ตามจำนวนวันที่ขาดงาน และหากเดือนใดมีการขาดงานดังกล่าวเกินกว่า 3 วันทำการ โดยไม่มีเหตุอันสมควรและไม่ได้บอกกล่าวล่วงหน้า ให้ถือว่าผู้รับจ้างผิดข้อตกลงจ้าง ผู้ว่าจ้างมีสิทธิบอกเลิกข้อตกลงจ้างได้ทันที และความเสียหายใดอันจะเกิดขึ้นเนื่องมาจากผู้รับจ้างผิดข้อตกลงจ้าง ผู้ว่าจ้างมีสิทธิเรียกร้องค่าเสียหายได้

**ข้อ 7** ผู้รับจ้างมีสิทธิบอกเลิกข้อตกลงจ้างได้ โดยต้องทำเป็นหนังสือแจ้งให้ผู้ว่าจ้างทราบล่วงหน้าอย่างน้อย 10 วันทำการ หากผู้รับจ้างมิได้แจ้งให้ผู้ว่าจ้างทราบภายในระยะเวลาที่กำหนด ผู้ว่าจ้างมีสิทธิ  
คิดค่าปรับ ในอัตราร้อยละ 0.10 ของค่าจ้างทั้งหมด (แต่จะต้องไม่ต่ำกว่าวันละ 100 บาท) นับตั้งแต่วันที่  
ผู้ว่าจ้างได้รับหนังสือแจ้งบอกเลิกข้อตกลงจ้าง จนถึงวันครบกำหนด 10 วันทำการ

**ข้อ 8** ในกรณีที่ผู้รับจ้างไม่ปฏิบัติตามข้อตกลงจ้าง ผู้ว่าจ้างมีสิทธิบอกเลิกข้อตกลงจ้างทันที หากผู้ว่าจ้างมิได้ใช้สิทธิบอกเลิกข้อตกลงจ้าง ผู้รับจ้างยินยอมให้ผู้ว่าจ้างระงับการจ่ายค่าจ้างทั้งหมดหรือบางส่วนตามที่ผู้ว่าจ้างเห็นสมควร และผู้ว่าจ้างมีสิทธิคิดค่าปรับผู้รับจ้างเป็นรายวันในอัตราร้อยละ 0.10 ของค่าจ้างทั้งหมด (แต่จะต้องไม่ต่ำกว่าวันละ 100 บาท) นับตั้งแต่วันที่ผู้รับจ้างผิดเงื่อนไขข้อตกลงจ้าง จนถึงวันที่ผู้รับจ้างได้ดำเนินการตามข้อตกลงจ้างหรือจนถึงวันที่ผู้ว่าจ้างได้บอกเลิกข้อตกลงจ้าง ตลอดจนค่าเสียหายอื่นๆ (ถ้าหากมี) ด้วย

**ข้อ 9** ในกรณีที่มีปัญหาเกี่ยวกับการปฏิบัติงานตามข้อตกลงจ้างนี้ ผู้รับจ้างจะต้องปฏิบัติงานตาม  
คำวินิจฉัยของผู้ว่าจ้าง

**ข้อ 10** การว่าจ้างตามบันทึกข้อตกลงนี้ ไม่ทำให้พนักงานจ้างเหมาบริการ หรือผู้รับจ้างมีฐานะเป็นลูกจ้างของทางราชการ หรือมีความสัมพันธ์ในฐานะเป็นลูกจ้างตามกฎหมายแรงงานหรือกฎหมายว่าด้วยประกันสังคม

ข้อตกลงจ้างนี้ทำขึ้นสองฉบับ มีข้อความถูกต้องตรงกัน ทั้งสองฝ่ายได้อ่านและเข้าใจข้อความในข้อตกลงโดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยานและต่างยึดถือไว้ฝ่ายละฉบับ

(ลงชื่อ)............................................................ผู้ว่าจ้าง

(…………………………………………………..)

(ลงชื่อ)............................................................ผู้รับจ้าง

(…………………………………………………..)

(ลงชื่อ)............................................................พยาน

(…………………………………………………..)

(ลงชื่อ)............................................................พยาน

(…………………………………………………..)

**- ตัวอย่าง -**

**แบบรายงานการปฏิบัติงานของผู้ถูกจ้างงาน**

**เดือน..........................**

**โครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย)**

มหาวิทยาลัย ........................................................................

ตำบล ....................................................................................

รายงาน ณ วันที่ ............... เดือน ..................... พ.ศ. ..................

1. ชื่อ – สกุล ................................................................................

2. ผลการปฏิบัติงาน

|  |  |  |  |  |  |
| --- | --- | --- | --- | --- | --- |
| **ลำดับ** | **ผลการปฏิบัติงาน** | | | | **หมายเหตุ** |
| **รายละเอียดการปฏิบัติงาน** | **ต่ำกว่าแผน** | **ตามแผน** | **สูงกว่าแผน** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

3. การฝึกอบรมทักษะต่างๆ

............................................................................................................................................................................................................................................................................................................................................................

4. สิ่งที่ได้เรียนรู้

............................................................................................................................................................................................................................................................................................................................................................

5. แผนปฏิบัติงานต่อไป

............................................................................................................................................................................................................................................................................................................................................................

ขอรับรองว่าได้ปฏิบัติงานดังกล่าวข้างต้นในเดือน ....................... พ.ศ. ............ จริงทุกประการ

ลงชื่อ..................................................

(.........................................................)

ผู้ควบคุมการปฏิบัติงาน

วันที่ ..................................................

ลงชื่อ..................................................

(.........................................................)

ผู้รับจ้าง

วันที่ ..................................................